Žiemos sezonui įprastai yra pasirenkama baltos spalvos agroplėvelė. Šis pigus ir ilgaamžiškas gaminys yra labai paprastas naudoti. Baltos agroplėvelės būna įvairių tankių: nuo 40 iki 60 g/m2. Kadangi žiemą augalams reikia daugiau šilumos, agroplėvelė, pasirenkama naudoti žiemos metu, turėtų būti storesnė. Atkreipkite dėmesį, kad agroplėvelė puikiai atliks savo funkcijas tik tada, kai bus naudojama tinkamai, o augalai paruošti apdengimui. Pirmas dalykas kurį turite atlikti – šalčiui neatsparių augalų šakų nupjovimas. Po to derėtų nugrėbti visus nukritusius lapus, taip pat pašalinti dar „gyvuojančius“ lapus. Apdengti agroplėvele lapai gali pradėti pūti, o tai gali iššaukti įvairias augalams kenkiančias ligas. Kai kurie augalai kaip, pavyzdžiui, vynuogės, prieš dengiant agroplėvele turi būti apdorojamos, t. y., nupurškiami tam tikru tirpalu. Minėtos vynuogės, kaip ir kiti vijokliniai augalai, neturėtų žiemoti „nukritę“ ant žemės, o tai reiškia, kad juos reikia šiek tiek pakelti ir atremti į sukurtą atramą. Visus šiuos veiksmus atlikus, įrenkite karkasą. Karkasas neturi būti tobulas. Svarbu, kad jis būtų pakankamai tvirtas ir stabilus. Agroplėvelė yra dedama būtent ant karkaso. Jūsų suręstas agroplėvelės namelis padės trapiems, šalčio bijantiems augalams lengviau ištverti atšiaurias oro sąlygas. Žinoma, jeigu nuspręsite dengti augalus nenaudojant karkaso, augalams vis tiek bus šilčiau taip nei žiemoti iš viso be jokios apsaugos.